માનવમિત્ર, અમદાવાદ : દેશમાં બળાત્કારની ઘટનાઓ હવે સામાન્ય બની ગઇ હોય તેવું સ્પષ્ટ દેખાઇ રહ્યુ છે. જો કે તાજેતરમાં આવેલા એક રિપોર્ટ મુજબ ભારતને મહિલાઓ માટે સૌથી અસુરક્ષિત દેશ બતાવવામાં આવ્યો છે. ગઇ કાલે બનેલી અમદાવાદ શહેરની એક ઘટનાએ આ રિપોર્ટને જાણે તુરંત જ સાચો સાબિત કર્યો છે. શહેરનાં ઘોડાસર વિસ્તારમાં રહેતી યુવતીનું નહેરૂનગર સર્કલથી ઝાંસીની રાણીનાં પૂતળાનાં સર્વિસ રોડ પર સ્કોર્પિયો કારમાં આવેલા શખ્સોએ અપહરણ કર્યું હતું અને અપહરણ બાદ ચાલુ કારમાં જ તેણીની સાથે વારંવાર બળાત્કારનો ભોગ બનાવતાં શહેરભરમાં આ બનાવને પગલે જબરદસ્ત ખળભળાટ મચી ગયો છે.